# Judo als Jocs Olímpics d'Estiu de 2024 - 81Kg Masculí

La prova de Judo de 81 Kg masculina als Jocs Olímpics de París 2024 serà la 12a edició de l'esdeveniment masculí en unes Olimpíades. La prova es disputarà el 30 de juliol de 2024 al Grand Palais Éphémère, ubicat al Camp de Mart de la capital francesa.
El japonès Takanori Nagase és el vigent campió de la disciplina olímpica després de guanyar l'or als Jocs Olímpics de Tòquio 2020, en imposar-se a la final al mongol Saeid Mollaei. Les medalles de bronze foren per l'austríac Shamil Borchashvili i pel belga Matthias Casse.
L'equip del Japó és la selecció més guardonada, amb 3 medalles d'or, 1 medalla de plata i 1 medalla de bronze, en les 11 edicions que l'esdeveniment ha estat present als Jocs Olímpics. El sud-coreà Kim Jae-Bum, i els alemanys Ole Bischof i Frank Wieneke (representant a l'Alemanya Occidental), amb 1 medalla d'or i 1 medalla de plata cadascú, són els judokes més guardonats en tota la història de la competició.

## Format

Tots els judokes classificats entraran en un sorteig, on els 8 millors classificats seran caps de sèrie. El format serà eliminatori on qui guanyi passarà de ronda i qui perdi quedarà eliminat fins als quarts de finals. Els guanyadors d'aquesta ronda passaran a les semifinals i els perdedors aniran a la repesca, on jugaran entre ells i els guanyadors de la repesca passaran a jugar el combat per la medalla de bronze. Els guanyadors de les semifinals passaran a jugar la final per decidir qui guanya la medalla d'or i la medalla de plata. Els perdedors de les semifinals passaran a combatre per la medalla de bronze amb els guanyadors de la repesca.

## Classificació

França, com a país amfitrió ha classificat un atleta per a la competició. Les 17 places següents s'han assignat segons el rànquing olímpic mundial de la Federació Internacional de Judo, en els tornejos disputats entre el 24 de juny de 2022 i el 23 de juny de 2024. Cada país només pot aportar un judoka al campionat i en cas d'haver-hi més d'un classificat, cada federació ha hagut de decidir quin atleta competirà a les Olimpíades. A continuació hi ha hagut 100 places de representació continental que s'han repartit entre totes les categories. Aquesta categoria ha comptat amb 10 places sota aquesta premissa.
| Esdeveniment | Places | País | Atleta classificat |
| País amfitrió | 1 | França | Alpha Oumar Djalo |
| Rànquing mundial classificació | 17 | Bèlgica | Matthias Casse |
| Rànquing mundial classificació | 17 | Geòrgia | Tato Grigalashvili |
| Rànquing mundial classificació | 17 | Corea del Sud | Lee Joon-hwan |
| Rànquing mundial classificació | 17 | Brasil | Guilherme Schimidt |
| Rànquing mundial classificació | 17 | Canadà | François Gauthier-Drapeau |
| Rànquing mundial classificació | 17 | Azerbaidjan | Zelim Tckaev |
| Rànquing mundial classificació | 17 | Tadjikistan | Somon Makhmadbekov |
| Rànquing mundial classificació | 17 | Japó | Takanori Nagase |
| Rànquing mundial classificació | 17 | Kazakhstan | Abylaikhan Zhubanazar |
| Rànquing mundial classificació | 17 | Turquia | Vedat Albayrak |
| Rànquing mundial classificació | 17 | Uzbekistan | Sharofiddin Boltaboev |
| Rànquing mundial classificació | 17 | Itàlia | Antonio Esposito |
| Rànquing mundial classificació | 17 | Rússia | Timur Arbuzov |
| Rànquing mundial classificació | 17 | Països Baixos | Frank de Wit |
| Rànquing mundial classificació | 17 | Emirats Àrabs Units | Nugzar Tatalashvili |
| Rànquing mundial classificació | 17 | Israel | Sagi Muki |
| Rànquing mundial classificació | 17 | Àustria | Wachid Borchashvili |
| Quota continental | 10 | Hongria | Attila Ungvari |
| Quota continental | 10 | Alemanya | Timo Cavelius |
| Quota continental | 10 | Portugal | Joao Fernando |
| Quota continental | 10 | Bahrain | Askerbii Gerbekov |
| Quota continental | 10 | Moldàvia | Mihail Latisev |
| Quota continental | 10 | Puerto Rico | Adrián Gandía |
| Quota continental | 10 | Egipte | Abdelrahman Abdelghany |
| Quota continental | 10 | Uruguai | Alain Mikael Aprahamian |
| Quota continental | 10 | Benín | Valentin Houinato |
| Quota continental | 10 | Vanuatu | Hugo Cumbo |

## Medaller històric

| Posició | País | | | | Total |
| 1 | Japó | 3 | 1 | 1 | 5 |
| 2 | Corea del Sud | 1 | 2 | 2 | 5 |
| 3 | Alemanya | 1 | 1 | 0 | 2 |
| 3 | Alemanya Occidental | 1 | 1 | 0 | 2 |
| 5 | França | 1 | 0 | 3 | 4 |
| 6 | Rússia | 1 | 0 | 2 | 3 |
| 7 | URSS | 1 | 0 | 1 | 2 |
| 8 | Grècia | 1 | 0 | 0 | 1 |
| 8 | Polònia | 1 | 0 | 0 | 1 |
| 10 | Estats Units | 0 | 2 | 0 | 2 |
| 11 | Ucraïna | 0 | 1 | 1 | 2 |
| 12 | Cuba | 0 | 1 | 0 | 1 |
| 12 | Mongòlia | 0 | 1 | 0 | 1 |
| 12 | Regne Unit | 0 | 1 | 0 | 1 |
| 15 | Brasil | 0 | 0 | 2 | 2 |
| 15 | Alemanya de l'Est | 0 | 0 | 2 | 2 |
| 17 | Àustria | 0 | 0 | 1 | 1 |
| 17 | Bèlgica | 0 | 0 | 1 | 1 |
| 17 | Emirats Àrabs | 0 | 0 | 1 | 1 |
| 17 | Canadà | 0 | 0 | 1 | 1 |
| 17 | Portugal | 0 | 0 | 1 | 1 |
| 17 | Estònia | 0 | 0 | 1 | 1 |
| 17 | Geòrgia | 0 | 0 | 1 | 1 |
| 17 | Romania | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 19 juny 2024].
* ↑ «Tokyo 2020 Judo Men -81 Kg Results» (en anglès). olympics.com.
* ↑ «Judo 101: Competition format» (en anglès). NBC olympics, 15-03-2021.
* ↑ «Rànquing oficial» (en anglès). Federació Internacional de Judo, 24-06-2024.
* ↑ «How to qualify for Judo at Paris 2024. The Olympics Qualification system explained» (en anglès). olympics.com, 12-12-2022.